Biztonsági figyelmeztetést adott ki az OTP Bank
Manapság már egyértelmű, hogy a bankoknak nagyon oda kell figyelniük az ügyfelek folyamatos tájékoztatására és kiberbiztonsági oktatására, ha nem szeretnének botrányba keveredni. Bár a legtöbb pénzügyi szervezet még nem jelenít meg laikusok számára is érthető biztonsági tippeket a bejelentkező felületeken, egyre többen kénytelenek figyelmeztetéseket kiadni egy-egy adathalász kampányra hivatkozva.
Ezúttal az OTP Bank bejelentkező felületén találkozhatunk biztonsági figyelmeztetéssel, miszerint megszaporodtak az OTP-ügyfeleket célzó, adathalász (phishing) e-mailek. Az e-mailekben a kiberbűnözők az OTP Banknak adják ki magukat, és ügyféladatokat, valamint bejelentkezési adatokat próbálnak kicsalni a potenciális áldozatokból – hogy azokat felhasználva megcsapolják az ügyfelek bankszámláit.
„Felhívjuk figyelmüket, hogy a levél hamis, és a levélben található hivatkozásra kattintva egy adathalász oldalra jutnak! Ahogy már számos alkalommal hangsúlyoztuk, az OTP Bank soha nem kért és nem kér e-mailben ügyfél adatokat vagy a szolgáltatás megerősítését” – írja az OTP Bank.
Tekintettel arra, hogy a kiberbűnözők egyre kifinomultabb módszerekkel próbálják kifosztani a felhasználókat, mindenképpen érdemes felkészülnünk a jövőbeli támadásokra, ugyanis vannak esetek, amikor már az óvatosság sem elegendő a védekezéshez.
Ha érdekel, milyen veszélyek leselkednek rád az interneten és ezek ellen milyen módszerekkel védekezhetsz, kattint a Makay.net weboldalra, ahol megpróbálunk minden kérdésre választ adni.